Πρωτάθλημα πετοσφαίρισης Α' εθνικής κατηγορίας ανδρών 1970-1971

Το πρωτάθλημα Ελλάδας βόλεϊ ανδρών της περιόδου 1970–71, ήταν το τρίτο πρωτάθλημα της Α' Εθνικής πετοσφαίρισης ανδρών. Πρωταθλητής αναδείχθηκε ο Παναθηναϊκός για έκτη φορά στην ιστορία του, και μάλιστα αήττητος, παρά τον έντονο ανταγωνισμό που είχε από τρεις ομάδες, τον Ηρακλή, τον Ιωνικό και τον Ολυμπιακό. 

Οι αγώνες μεταξύ των τεσσάρων ήταν συναρπαστικοί και κρίθηκαν πολλές φορές στα πέντε σετ. Ο Παναθηναϊκός επικράτησε του Ηρακλή με 3–1 και 3–2, του Ιωνικού με τα ίδια σκορ, και του Ολυμπιακού με 3–1 και 3–0. Ηρακλής και Ιωνικός πήραν από μία νίκη εκτός έδρας με 3–2 στα μεταξύ τους παιχνίδια, ενώ κέρδισαν από δύο φορές τον Ολυμπιακό (ο Ηρακλής με 3–1 και 3–2 και ο Ιωνικός με 3–0 και 3–2) που έμεινε χωρίς νίκη σε ντέρμπι.

Οι ομάδες της Αττικής χρησιμοποίησαν ουδέτερα γήπεδα για τους αγώνες τους (κλειστά Σπόρτιγκ, Παναθηναϊκού και Νίκαιας), μια πρακτική που δεν ήταν πρωτόγνωρη καθώς είχε ήδη εφαρμοστεί στο πρωτάθλημα του μπάσκετ από το 1965. Οι Θεσσαλονικείς αγωνίστηκαν στο Αλεξάνδρειο, ενώ οι δύο επαρχιακές ομάδες αγωνίστηκαν στα γήπεδα της πόλης τους.

 Τελική Βαθμολογία  
ΟμάδαΣετ Αποτέλεσμα1Παναθηναϊκός Α.Ο.  44  22  22  0  66–8 +58  Κύπ. πρωταθλητριών 2Γ.Σ. Ηρακλής Θεσσαλονίκης  40  22  18  4 59–26 +33 3Α.Σ. Ιωνικός Νέας Φιλαδέλφειας  40  22  18  4 61–29 +32 4Ολυμπιακός Σ.Φ.Π.  38  22  16  6 54–25 +29 5Α.Ο. Νηρέας Κολωνού  36  22  14  8 49–37 +12 6Α.Ο. Κηφισιάς  33  22  11  11 38–39 -1 7Α.Ο. Παγκρατίου  31  22  9  13 37–46 -9 8Α.Σ. Άρης Θεσσαλονίκης  30  22  8  14 36–53 -17 9Ε.Α. Λάρισας  28  22  6  16 31–52 -21 10Πανελλήνιος Γ.Σ.  28  22  6  16  33–53 -20  Υποβιβασμός 11Μ.Γ.Σ. Εθνικός Αλεξανδρούπολης  26  22  4  18 19–59 -40  Υποβιβασμός 12Π.Α.Ο.Κ.  22  22  0  22  10–66 -56 Υποβιβασμός
 Προβιβάστηκαν οι πρωταθλήτριες Α' κατηγορίας Κέντρου, Α' κατηγορίας Θεσσαλονίκης και η πρωταθλήτρια του Πανεπαρχιακού. Από την Εθνική κατηγορία αντίστοιχα υποβιβάστηκε η χειρότερη ομάδα που ανήκε σε κάθε μία από αυτές τις κατηγορίες.
Ο Εθνικός Αλεξανδρούπολης αρχικά υποβιβάστηκε ως η χειρότερη επαρχιακή ομάδα σε σύγκριση με την Ε.Α. Λάρισας, όμως του επετράπη να παραμείνει στην κατηγορία με τις ομάδες να αυξάνονται έτσι σε 13 για την επόμενη περίοδο.

 Πηγές 
https://archive.today/20120723045221/www.athlitikihxo.gr/

Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1970
Κατηγορία:Πετοσφαίριση το 1971